open-index/open-wikipedia-markdown huggingface dataset:
העברת כספים אלקטרונית

**העברת כספים אלקטרונית** (**EFT** - ראשי תיבות של **Electronic Funds Transfer**) היא פעילות של העברת כספים ממשלם למקבל בצורה אלקטרונית, באמצעות תקשורת בין מערכות מידע, ללא העברה פיזית של ניירת. במשמעות רחבה יותר נכללת במושג זה גם העברת כספים באמצעות כרטיס אשראי או כרטיס חיוב אחר, שאין בה מעורבות של שטרות כסף או המחאות.

## העברת כספים באמצעות תקשורת בין מערכות מידע

לעסקים גדולים, המבצעים מספר גדול של פעולות תשלום, נוח להעביר כספים באמצעות הוראה ממערכת המידע של העסק למערכת המידע של הבנק. שיטה זו חוסכת את המאמץ הכרוך בכתיבת המחאות לכל אחד מהמוטבים, או בהדפסת דו"חות מפורטים בבית העסק והקלדתם בבנק. דוגמאות למצבים שבהם משמשת טכניקה זו:
* תשלום משכורות לעובדים באמצעות העברה בנקאית אלקטרונית של הנטו לתשלום מחשבון הבנק של המעביד לחשבונות הבנק של העובדים.
* תשלום לספקים באמצעות העברה בנקאית אלקטרונית של הסכום לתשלום מחשבון הבנק של הלקוח לחשבונות הבנק של הספקים.

בישראל עוסק בפעילות זו גוף הקרוי מס"ב – מרכז סליקה בנקאי, שבבעלות הבנקים הגדולים.

במסגרת השירותים הניתנים באתרי האינטרנט של הבנקים נכלל שירות של העברת כספים מחשבון הבנק של הלקוח לחשבון בנק אחר.

## העברת כספים אלקטרונית מבוססת כרטיס
ממוזער|כרטיסי אשראי
עסקה בכרטיס אשראי או בכרטיס חיוב היא דרך נוספת של העברת כספים אלקטרונית. עסקה זו מתבצעת באמצעות מסירת הכרטיס של הקונה למוכר בנקודת מכירה (point of sale), או באמצעות מסירת פרטיו בלבד, במקרים כגון רכישה באמצעות הזמנה בדואר, הזמנה טלפונית או דרך האינטרנט.

העברת כספים אלקטרונית באמצעות כרטיס, ממומשת לרוב על ידי שימוש בתקן ISO 8583.

בפעולה השגרתית, של מכירה, בעל הכרטיס משלם עבור מוצרים או שירותים. לעיתים זרימת הכסף היא בכיוון הפוך, כאשר הסוחר מחזיר כסף בגין תשלום קודם אשר בוצע על ידי בעל הכרטיס.

### הרשאה
לצורך ביצוע העברת כספים אלקטרונית נדרשת תקשורת בין מספר גורמים. כאשר משתמשים בכרטיס לביצוע פעולה דרך סוחר או כספומט, הפעולה מנותבת לחברת סליקה, ודרך מספר רשתות תקשורת למנפיק הכרטיס אשר מנהל את חשבונו של הלקוח.

פעולה יכולה לקבל אישור *במצב נתק* (offline) על ידי כל אחד מהגורמים, בהתאם להסכם מוגדר מראש. ניתן להשתמש באישור כזה כאשר אין תקשורת זמינה, או כאשר מעוניינים לחסוך בזמן ו/או עלות תקשורת. אישור במצב נתק תלוי בכך שסכום הפעולה נמוך מגבול מסוים. הגבול מחושב על פי הסיכון המוגדר לפעולה מסוג זה, ולכן תלוי בסוחרים ובסוגי כרטיסים. ניתן לבצע פעולות אבטחה נוספות כגון בדיקת מספר הכרטיס ברשימה שחורה (של כרטיסים גנובים), הגבלת מספר הפעולות במצב נתק אשר מותרות לביצוע על ידי בעלים של כרטיס ועוד.

### הזדהות
פעולת העברת כספים אלקטרונית יכולה להיות משולבת עם אמצעים לזיהוי הכרטיס ובעליו. לדוגמה, אישור ידני לחתימת ידו של בעל הכרטיס על ידי הסוחר.

כרטיסי EMV הם כרטיסי תשלום חכמים אשר תומכים במספר שיטות לביצוע הזדהות חכמה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מערכות מידע
קטגוריה:טכנולוגיה בנקאית
קורנליוס יאנסן

**קורנליוס יאנסן** (28 באוקטובר 1585 - 6 במאי 1638), תאולוג קתולי הולנדי. מייסד היאנסניזם.

נולד בכפר קטן במחוז אוטרכט שבהולנד. ב-1602 החל ללמוד באוניברסיטת לוון (כיום בבלגיה). תמך בדעותיו של אוגוסטינוס (מאבות הכנסייה) והתנגד לאלה של הישועים. משהוסמך בתאולוגיה עבר לפריז. הצטרף לידידו ז'אן דו ורגייה ד'אוראן בביתו הכפרי ליד העיר באיון שבדרום מערב צרפת. לימד שם שנים מספר, הקדיש את זמנו הפנוי ללימוד משנתם של אבות הכנסייה, והכין את הקרקע לרפורמה של הכנסייה הקתולית.

ב-1616 שב ללוון ונתמנה לראש הקולג' של הסטודנטים לתאולוגיה דוברי השפה הפלמית. לקח חלק פעיל בהתנגדות לישועים שייסדו בלוון קולג' לתאולוגיה משלהם. ב-1626 כשביקר במדריד נמלט בקושי מן האינקויזיציה. התנגדותו לישועים, שנתמכו על ידי האפיפיור, לא גרמה להתקרבותו אל הפרוטסטנטים. נהפוך הוא, הוא רצה להילחם בהם באמצעות נשקם הם, ובעיקר להוכיח להם שחסידי הכנסייה הקתולית מסוגלים לפרש את התנ"ך באותו אופן שהפרוטסטנטים מפרשים אותו, מה שהפך לנושא העיקרי של הרצאותיו. ב-1630 נתמנה לפרופסור לפירוש הכתבים הקדושים באוניברסיטת ליון.

לקורנליוס יאנסן היו גם שאיפות פוליטיות. הוא שאף לעצמאותה של בלגיה ולשחרורה מעול הספרדים. כדי להפיס את דעתם של שליטי ספרד כתב את "מארס גאליקום" (1635) שבו תקף את מניעיה של צרפת בארצות השפלה, ובמיוחד את אי הזדהותו של הקרדינל רישלייה עם האינטרסים הבינלאומיים של הכנסייה הקתולית. ספר זה גרם לסיכונם של תומכיו בצרפת, אך מאידך, להתמנותו ב-1636 לבישוף העיר איפר (כיום בבלגיה) על ידי האפיפיור אורבנוס השמיני ובאישור בית המלוכה הספרדי.

ספרו העיקרי של קורנליוס יאנסן הוא "אוגוסטינוס" שבכתיבתו עסק במשך כעשרים שנה, ושאותו סיים לכתוב קצת לפני מותו. ב-1638 נתקף במחלה אנושה שגרמה למותו. ספרו "אוגוסטינוס" התפרסם אחרי מותו ב-1640. ספר זה ששימש בסיס ליאנסניזם, הותקף על ידי הכס הקדוש ב-1643 וב-1653 ככפירה בעקרונות הדת הקתולית.

## קישורים חיצוניים

* 
* 

קטגוריה:תאולוגים נוצרים
קטגוריה:אנשי דת הולנדים
קטגוריה:בישופים קתולים
קטגוריה:ילידי 1585
קטגוריה:נפטרים ב-1638
ארויה

**ארויה** (שם מדעי: *Araujia*; לעיתים **ארוגיה**), סוג דל-מינים של מטפסים ממשפחת האסקלפיים. מוצאו בחלקיה החמים של אמריקה הדרומית. כל בני הסוג רעילים.
המין ארויה משיינית (*Araujia Sericifera*) הופץ בידי האדם לחלקים אחרים של העולם (ובכללם ישראל) והפך למזיק, השכיח בהרבה משאר המינים בסוג. 

## קישורים חיצוניים

קטגוריה:צמחים שתוארו ב-1817
קטגוריה:טקסונים שתוארו בידי פליקס אבלר ברוטרו
קטגוריה:אסקלפיים
Apache Maven

**Maven** (במקור מיידיש ועברית **מבין**) הוא כלי פתוח וחופשי לארגון פרויקטים ובנייה אוטומטית לשפת Java. ל-Maven יכולות דומות לאלה של Apache Ant, אך הוא מתבסס על מודל תצורה פשוט יותר המתואר ב-XML. Maven מתארח במוסד התוכנה אפאצ'י ושייך רשמית לפרויקט Apache Jakarta.

מודל התצורה של Maven נקרא Project Object Model (POM) והוא משמש לתיאור התלויות, הגרסאות, הרכיבים וסדר הבנייה של הפרויקט. Maven מגדיר מחזור חיי בנייה, ובמודל מוגדרים מראש מטרות בנייה עיקריות כגון הידור ואריזת הקוד, דבר המאפשר שימוש מתוחכם ומידי בכלי כדי לבנות פרויקטים בשפת Java.

אחת מיכולותיו המתקדמות של Maven היא הבאה דינמית של תלויות מרשת האינטרנט. רכיבים הדרושים בזמן בניית הפרויקט (לדוגמה, ספריות שונות) מאותרים באופן ממוכן, מורדים לספריית הבנייה ומוטמנים במטמון מקומי לשימוש חוזר.

## ראו גם
* Apache Ant
* SubVersion
* ג'נקינס
* אוטומציה של בניית תוכנה

## קישורים חיצוניים

* 

* תוספים ל-Maven
* מדריך לשימוש ב-Maven

MAVAN
Maven
Maven
קטגוריה:אוטומציה של בניית תוכנה
כביש 41

**כביש 41** הוא דרך ראשית המתחילה מהכניסה הצפונית לאשדוד עד לצומת בני דרום. בעבר הובילה הדרך עד לגדרה, אך חלק ממנה הוחלף בכביש 7. לכביש זה שני נתיבים לכל כיוון והפרדה בין המסלולים. כולל צמתים מרומזרים לכל אורכו (פרט למחלף אשדוד).

כביש 41 יחד עם כביש 7 יוצרים קשר רוחבי מאשדוד ליישובי גדרה ומזרחה. חשיבות תחבורתית נוספת של הכביש בקשר שהוא מאפשר בין הדרום לבין גוש דן. הכביש הוא עורק התחבורה של נמל אשדוד ולכן כל פיתוח הנמל מותנה בשדרוג הכביש והצמתים לאורכו.

ביולי 2011 פרסמה חברת נתיבי ישראל את המכרז להסבת חלקו המזרחי של כביש 41 לכביש 7 ובשנת 2014 הסתיימה ההסבה, תוך ביטול צמתים והפיכתם למחלפים במחלף גדרה ובמחלף בית רבן.

על פי תוכנית נתיבי ישראל, כביש 41 שנותר בין צומת נמל אשדוד ועד מחלף אשדוד, מתוכנן לעבור שדרוג ומיחלוף כהמשכו של כביש 7 הקיים כיום. בצומת עם שדרות בני ברית מתוכנן לקום מחלף בני ברית, וכן עתיד לעבור מיחלוף צומת ניר גלים. בכביש צפויים להיסלל שלושה נתיבים לכל כיוון.

על-פי תוכנית משרד התחבורה לעדכון המספור של רבים מכבישי ישראל שעליה פורסם בסוף שנת 2018 - כביש 7 וכביש 41 צפויים להיות ממוספרים כהמשכו של כביש 3 הקיים והמתוכנן בין מחלף שורק לכביש 443. על פי תוכניות משרד התחבורה, שינוי מספרי הכבישים בשלטי הדרכים השונים צפוי להתרחש בתוך שנתיים (עד סוף שנת 2020).

## צמתים ומחלפים לאורך תוואי הכביש

## ראו גם

* כבישי ישראל
## קישורים חיצוניים

קטגוריה:ישראל: כבישים
קטגוריה:אשדוד: תחבורה
קטגוריה:מישור החוף הדרומי: כבישים
פנחס אברמוביץ

שמאל|ממוזער|250px|פנחס אברמוביץ בסטודיו שלו
[250px|ממוזער|שמאל|[לוחית זיכרון לפנחס אברמוביץ ברח' קרני בתל אביב]]
**פנחס אברמוביץ** (Abramovic Pinhas; 1909 – יוני 1986) היה צייר נודע בתקופת היישוב ובימי המדינה. נמנה עם מייסדי קבוצת אופקים חדשים. היה מזכיר הקבוצה במשך כל שנות קיומה (1948 – 1963).

## ביוגרפיה
פנחס אברמוביץ נולד ב-1909 במאזייק, האימפריה הרוסית (כיום בליטא). בשנת 1925 למד בבית הספר לאמנות בקובנה. עלה לארץ ישראל בשנת 1929. בשנים הראשונות בארץ היה פועל וחבר קיבוץ בית זרע.  בשנת 1932 עבר להתגורר בתל אביב ועבד שנתיים בסטודיו של יוסף זריצקי. 1934 התקבל כחבר באגודת הציירים. מ-1938 - 1941 היה פעיל בהגנה וב 1942 - 1943 שהה במצרים, עיראק ופרס מטעם הצבא הבריטי וכשחזר הטמיע בציורין איכויות צבע דקורטיביות מזרחיות ושילבן עם אסכולת פריס שכה השפיעה עליו בהיותו שם.  אברמוביץ צייר בטכניקות שונות, עבודות על נייר, רישום, ובצבעי מים. בעבודות על נייר הוא הצליח להתמודד עם צורות ואמצעי ביטוי חדשים, המראות אמן של צבע וקומפוזיציה אך גם אמן של רישום. חיבה מיוחדת הייתה לו לנופי הארץ והוא נהג לנסוע ולצייר בטבע. 
  
אברמוביץ היה בין מייסדיה של קבוצת אופקים חדשים ומזכיר הקבוצה. בשלהי שנות השלושים יצא ל"השתלמות" מקצועית בפריז. הביקורים של הציירים היו קצרי מועד, אך אברמוביץ אהב את האווירה התוססת של פריז ונשאר שם כשנה וחצי. במהלך חייו חזר כמה פעמים לפריז שכה אהב.

בשנים 1952-1972 לימד ציור בסמינר הקיבוצים. והיה יו"ר אגודת הציירים והפסלים בסניף תל אביב בשנים 1981-1984 ונשיא כבוד של האגודה.  
השנים העוברות הייטיבו עם פנחס אברמוביץ. האיש שקנה לעצמו שם כמחנך מעולה בתחומי אמנות שונים (הדפס משי, קרמיקה ועוד), התפתח צעד אחר צעד כצייר חשוב שבדיו כמו רקומים ויוצרים שטיחים מזרחיים עשירים הכובשים את הדמיון. הוא שנמנה עם הצנועים באמני ישראל נחשב כיום לאחד המקוריים והבולטים בין בני החבורה המוכרת כ"אופקים חדשים". ידידו, הסופר יוסף אריכא, אמר עליו כי "התמדתו של אברמוביץ היא חלק בלתי-נפרד מכישרונו. הוא הולך ומתפתח ממש מול עינינו."  וכפי שציין אברמוביץ ביומן זכרונותיו שהשאיר: תמיד חיפשתי לחדש את עצמי ולשמור על ביטוי אישי. (מקור). אברמוביץ נפטר ביוני 1986 בתל אביב ממחלת לב קשה בהיותו בן 79.

## פרסים
*1966: פרס מונקו
*1968: פרס דיזנגוף
*1985: תואר של כבוד מאיגוד אמני פרנקפורט
*1986: נשיא כבוד של אגודת הציירים והפסלים בישראל

## ראו גם
*אמנות ישראלית
*אופקים חדשים

## לקריאה נוספת
* האמנות היהודית, בעריכת בצלאל ססיל רות
* ארט 2000 - ספר אמני ישראל : ציירים ופסלים, הוצאת סטודיו חיט, 1993
* פנחס אברמוביץ-ביטוי העצמי, בעריכת רון שפיגל, הוצאת דיגיטול, 2015
* פנחס אברמוביץ'-עבודות על נייר, בעריכת גילה בלס, הוצאת קוראים, 2006
* אופקים חדשים, בעריכת גילה בלס, הוצאת רשפים, 1980
* אופקים חדשים, תולדות ההפשטה באמנות הישראלית, בעריכת גילה בלס, הוצאת מודן, 2014

## קישורים חיצוניים

* 
* 

קטגוריה:ציירים ישראלים
קטגוריה:ישראלים ילידי האימפריה הרוסית
קטגוריה:אנשי העלייה החמישית
קטגוריה:זוכי פרס דיזנגוף
קטגוריה:סגל סמינר הקיבוצים
קטגוריה:אישים הקבורים בבית העלמין הדרום
קטגוריה:רמת אביב: אישים
קטגוריה:ישראלים שנולדו ב-1909
קטגוריה:ישראלים שנפטרו ב-1986
69

[ממוזער|מפה משנת 69 - [שנת ארבעת הקיסרים, המציגה את אזורי התמיכה בכל אחד מארבעת הקיסרים.]]

## אירועים
שנת 69 ידועה בתולדות הקיסרות הרומית כשנת ארבעת הקיסרים, שנה של אי יציבות בה כיהנו ארבע קיסרים: גלבה, אותו, ויטליוס  ואספסיאנוס.

## נולדו
* פוליקרפוס, מאבות הכנסייה הנוצרית (הוצא להורג ב-155)

## נפטרו

## לוח שנה

## קישורים חיצוניים
133

## אירועים
### לפי מיקום
#### ארץ ישראל
* מרד בר כוכבא: יוליוס סוורוס, מושל פרובינקיית בריטניה, נשלח אל יהודה (שבשנת 136 שונה שמה לסוריה פלשתינה) כדי לדכא את המרד. מורדים יהודים בהובלת שמעון בר כוכבא ורבי אלעזר המודעי ניתקו את קווי האספקה החיוניים של הרומיים לארץ ישראל, ולמרות תגבורת רומאית מסוריה וממצרים, הם הקימו מדינה עצמאית ביהודה.

## נולדו

## נפטרו

## לוח שנה

## קישורים חיצוניים
258

## אירועים
* הוצאה להורג ראשי הנצרות כולל האפיפיור וראשי כנסייה נוספים.
* פלישות גותיות דרך הים השחור לאסיה הקטנה.

## נולדו

## נפטרו

## לוח שנה

## קישורים חיצוניים
272

## אירועים
* בעקבות לחץ של הגותים, דאקיה ננטשה על ידי הרומים.

## נולדו

## נפטרו

## לוח שנה

## קישורים חיצוניים
304

## אירועים

* תקופת שש עשרה הממלכות בסין - בעקבות התקוממות הוו-הו, מוקמת ממלכת ההאן, תחת הנהגתו של לי-יואן.
* ביריו מקים ונעשה מלך ממלכת ביקצ' במזרח חצי האי הקוריאני.
* הקיסר גלריוס, מלווה בחברו הטוב הקיסר דיוקלטיאנוס, זכה בניצחונו הרביעי והאחרון והמוחץ על שבט הקרפי. רבים מהקרפי והבסטרנאי ששרדו יישבו מחדש באימפריה הרומית, שם הם פוצלו ונטמעו באוכלוסייה.

## נולדו

## נפטרו

* אגנס הקדושה, מרטירית מהתקופה הרומית, המוכרת כקדושה בנצרות הקתולית ובכנסיות המזרחיות (נולדה ב-291)
* יוליאנה מניקומדיה, מרטירית נוצרית (נולדה ב-286)
* לוצ'יה הקדושה מסירקוזה, קדושה מעונה נוצרית, המקובלת על הכנסייה הקתולית והאורתודוקסית (נולדה ב-283)
* מרגרטה הבתולה, בתולה שמתה על אמונתה הנוצרית (נולדה ב-289)

## לוח שנה

## קישורים חיצוניים
54

## אירועים

## נולדו

## נפטרו
* זוטוס השני, מלך חדייב, בנם של מונבז הראשון והלני המלכה (נולד ב-1)

## לוח שנה

## קישורים חיצוניים
שרון פרדו

**שרון פרדו** () הוא פרופסור בפקולטה לפוליטיקה וממשל באוניברסיטת בן-גוריון בנגב וראש הקתדרה ללימודים אירופיים על שם ז'אן מונה (Jean Monnet Chair *ad personam*).

## ביוגרפיה
בוגר תואר ראשון (1996) ושני (1997) במשפטים מאוניברסיטת שפילד באנגליה, בשנת 2003 קיבל תואר דוקטור מהפקולטה לפוליטיקה ומדעי החברה באוניברסיטת גנט בבלגיה בנושא "The Euro-Mediterranean Partnership: From European Unilateralism to Regional Regime" ובשנת 2005 כתב תזת פוסט דוקטורט באוניברסיטת בן-גוריון בנושא: “The Euro-Mediterranean Partnership: In Search for the New Euro Mediterranean Region".

פרדו הוא ראש מרכז סימון וייל למחקר וללימודי אירופה בת זמננו – המרכז הלאומי למצוינות במחקר ובהוראת הלימודים האירופיים ע"ש ז'אן מונה באוניברסיטת בן-גוריון. הוא עורך-שותף של סדרת הספרים האקדמיים "אירופה והעולם" בהוצאת הספרים לקסינגטון. פרופ' פרדו הוא נשיא "עילב - עמותה הישראלית ללימודים בינלאומיים", עמית מחקר בכיר נלווה ב"מרכז הלאומי לחקר אירופה" (NCRE) ב בניו זילנד, חבר הנהלת המועצה הישראלית ליחסי חוץ (ICFR) וחבר לשכת עורכי הדין בישראל.

פרדו הוא ממקימי המשרד לשיתוף פעולה אזורי, בו שימש כמנהל תחום הפרויקטים וכעוזרו הבכיר של מנכ"ל המשרד. בתפקידיו אלה כיהן תחת השרים שמעון פרס, ציפי לבני ורוני מילוא.

תחומי המחקר שלו מתמקדים בממדים הפוליטיים והמשפטיים של מדיניות החוץ והביטחון האירופית. במחקריו הוא מתמקד בפיתוחו של המרחב האירופי-ים-תיכוני ובמערכת יחסי ישראל והאיחוד האירופי. פרדו מלמד קורסים שונים העוסקים בחקר תהליך האינטגרציה האירופית, הדיפלומטיה והמשפט הבינלאומי הפומבי.

## ספריו

## קישורים חיצוניים
* 

## הערות שוליים

קטגוריה:בוגרי אוניברסיטת שפילד
קטגוריה:בוגרי אוניברסיטת גנט
קטגוריה:סגל אוניברסיטת בן-גוריון בנגב: פוליטיקה וממשל
קטגוריה:ישראלים שנולדו ב-1971
814

## אירועים
* מלחמת אחים בבית עבאס. אל-אמין נהרג בקרב ואחיו אל-מאמון מונה לח'ליפה.

## נולדו

## נפטרו

## לוח שנה

## קישורים חיצוניים
871

## אירועים
* העיר קוימברה עברה לשליטה נוצרית.
* אלפרד הגדול מתמנה למלך אנגליה.

## נולדו
* אדוארד הזקן, מלך אנגליה (נפטר ב-924)

## נפטרו

## לוח שנה

## קישורים חיצוניים

## הערות שוליים
680

## אירועים
* לאחר מות מועאויה הראשון,  יזיד הראשון מוכרז ח'ליפה.
* עבדאללה בן זובייר הכריז את עצמו כח'ליפה של מכה ולא מכיר ביורש של מועאויה הראשון.

## נולדו

* רב אחא משבחא

## נפטרו

## לוח שנה

## קישורים חיצוניים
536

## אירועים
*החורף הוולקני בשנת 536: אירועי מזג אוויר קיצוני בשנים 535–536 שנגרמו ככל הנראה על ידי ענן אבק נרחב באטמוספירה, מתחילים בחצי הכדור הצפוני. הם ממשיכים עד השנה שלאחר מכן. ייתכן שזה נגרם מהתפרצות של הר געש: אילופנגו באל סלבדור (מרכז אמריקה), בצפון אמריקה או באיסלנד. בקרב חוקרי ימי הביניים נחשב החורף של אותה שנה לזמן הרע ביותר לחיות בו בשל אירועי מזג אוויר קיצוניים ברחבי אירופה. השמש לא נראתה לעין במשך 18 חודשים, אלא ל־4 שעות ביום בלבד, וגם זאת כשהיא מטושטשת. הטמפרטורה באירופה ירדה בקיץ כ-1.5, 2.5 בממוצע, ואפילו ירד שלג באזורים כמו סין. אנשים קפאו למוות, וככל הנראה רוב אוכלוסיית יפן מתה. המוות ההמוני הזה גורם גם למספר מגפות בדרום אירופה. 
* במקומות רבים ניכר כשל ביבול ועונות קציר התעכבו. תואר אף רעב שבעקבותיו נעשה קניבליזם על מנת לשרוד.
* המלחמה הגותית (535–554): בליסריוס חוצה את מצר מסינה ופולש לאיטליה. הוא כובש את העיר רגיום ומתקדם לנאפולי. מקים את מפקדתו על גבעת פינצ'יאן, ומתקן את חומות העיר המוזנחות של רומא. הוא מציב חיל מצב של 5,000 איש, שמחציתם הם שומרי הראש האישיים שלו. כדי להחזיק חלקים מהעיר, הוא מגייס 20,000 צעירים רומאים לאייש את החומות.
* הביזנטים הורסים את התשתיות ותעלות המים של רומא, ובכך גורמים למכת דבר ששתחזק במיוחד בשנת 541.

## נולדו

## נפטרו

## לוח שנה

## קישורים חיצוניים

* 
* 

## הערות שוליים
929

## אירועים
* הקרמטים כובשים את מכה ולוקחים את האבן השחורה מכעבה.

## נולדו

## נפטרו

## לוח שנה

## קישורים חיצוניים
962

## אירועים

## נולדו

## נפטרו
* אינדלף, מלך סקוטלנד

## לוח שנה

## קישורים חיצוניים
1110

## אירועים
*מאי, מסע הצלב הראשון: הצלבנים כובשים את ביירות

## נולדו

## נפטרו

## לוח שנה

## קישורים חיצוניים
1123

## אירועים
*ועידה לאטרנית הראשונה. ועידה אקומנית שסיימה את מאבק האינווסטיטורה

## נולדו

## נפטרו

## לוח שנה

## קישורים חיצוניים
1125

## אירועים
* אלפונסו הראשון, מלך אראגון בראש צבא של 4000 אבירים יורד לכיוון דרום-מזרח ומגיע עד לחוף הים.

## נולדו

## נפטרו

## לוח שנה

## קישורים חיצוניים
ראומה אלדר

**ראומה אלדר** (3 ביוני 1928 – 5 במאי 2019) הייתה קריינית בכירה, שדרנית ועורכת בקול ישראל בשנים 1948–1988. הייתה ידועה בשפת העברית המוקפדת שבפיה.

## ביוגרפיה
אלדר נולדה בירושלים למזל וחיים מחבוב, במשפחה בת שבעה ילדים. משפחת מחבוב עלו מתימן בסוף המאה ה-19. אביה היה סופר סת"ם וחזן ואמה הייתה עובדת משק בגימנסיה העברית, שהקפידה להנהיג את ביתה על טהרת השפה העברית.

אלדר לימדה בבית הספר "שפיצר" בהנהלת חנה שפיצר, לאחר מכן עבדה בבית הספר יהודה הלוי בקטמון הישנה, בהנהלתה של שושנה רזיאל.

לפני עבודתה בקול ישראל שימשה קריינית בתחנת הרדיו המחתרתית של "ההגנה", שנקראה גם היא, קול ישראל. בשנת 1948, כאשר ירושלים עדיין מופגזת, החלה לעבוד בקול ישראל. במשך 20 שנה הייתה קריינית חדשות וקריינית רצף, וכן הקריאה פרקי ספרות.

בשנת 1968 עברה לתל אביב, שם הייתה ממונה על מדור הקריינים. כמו כן ערכה את פינת הלשון בתוכנית לעקרת הבית שהגישה רבקה מיכאלי. בנוסף לכך ערכה משדרים לנוער ומשדרים ספרותיים, ובהם המדור "ספר חדש" ו"רגע של שיר". במשך שנים ערכה את משדרי האוניברסיטה הפתוחה, שעליהם הוענק לה בשנת 1983 פרס מנהל הרדיו. בכל תקופת עבודתה בקול ישראל עסקה בהדרכת קריינים, עורכי חדשות ושחקנים. ביום העצמאות תש"ן (1990) ייצגה את רשות השידור בטקס הדלקת המשואות.

לאחר פרישתה לגמלאות קריינה בהתנדבות בספרייה המוקלטת לעיוורים, והעבירה בה קורסי קריינות. במשך שנים רבות שימש קולה כ"שעון הדובר" של בזק ("שירות 155").

## חיים אישיים
ראומה אלדר נישאה לד"ר דוד אלדר שהיה מנהל המכללה האקדמית בווינגייט שבמכון וינגייט, והתאלמנה ממנו ב-2018. להם שתי בנות ובן. התגוררה במושב אודים שבשרון. אלדר הייתה אחותם הבכורה של הקריין משה חובב ושל עמנואל (עמי) חובב, שחקר את פרשת ילדי תימן, וכן דודתה של הזמרת דפנה ארמוני.

בפוסט שהעלתה בפייסבוק ב-18 בפברואר 2014 חשפה דפנה ארמוני את מצבה הקשה של דודתה, אשר חלתה באלצהיימר.

אלדר נפטרה בביתה במושב אודים בגיל 90, והובאה למנוחות בבית העלמין המקומי.

## קישורים חיצוניים

* ראומה אלדר (בעמוד 50) במסמך "טקס הדלקת המשואות" של מנהל חברה ונוער.
* 
* 
* , ראומה אלדר בריאיון למני פאר
* 
* 

## הערות שוליים

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:קרייניות חדשות ישראליות
קטגוריה:קרייני חדשות ישראלים
קטגוריה:משפחת חובב
קטגוריה:משיאי משואה ביום העצמאות: 1990
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:אודים (מושב): אישים
קטגוריה:אישים הקבורים במושבים
קטגוריה:ישראליות שנולדו ב-1928
קטגוריה:ישראלים שנולדו ב-1928
קטגוריה:ישראליות שנפטרו ב-2019
קטגוריה:ישראלים שנפטרו ב-2019
1133

## אירועים
* צבא נוצרי מטולדו הגיע עד לשערי סביליה ומושל העיר נהרג בקרב. העיר לא נכבשה כתוצאה מהגעת תגבורת.

## נולדו

## נפטרו

## לוח שנה

## קישורים חיצוניים
מוישה אופניק

**מוישה אופניק** הוא שמה של בובה מהגרסה הישראלית של תוכנית הטלוויזיה "רחוב סומסום", שהופקה ושודרה בטלוויזיה החינוכית בין השנים 1983–1987, ובשידורים חוזרים במהלך שנות השמונים ושנות התשעים. אופניק הוא הבובה היחידה ששרדה את המעבר של התוכנית לערוץ הופ! עד לשנת 2015 וחזר ב-2016 בתוכנית הבת של רחוב סומסום "הופ! אני יודע" לצד הבובה אביגיל.

[ממוזער|מוישה אופניק במהלך צילום פרק מהתוכנית "מהפך בפח" ב-2013 עם הבמאי [אלון גור אריה.]]

מקור שמו של אופניק (אוף + סופית ניק) הוא מהתלונות הרבות, לרבות "אוף", אותן הוא משמיע לעיתים קרובות. אופניק הוא מפלצת שעירה וחומה, בעלת אף אדום וגבה אחת ארוכה מעל עיניו. הוא חסר בית ומתגורר בטרנטה בצבע כחול בחצר השכונה, ובסדרה השנייה הוחלפה מכוניתו ובסדרות של ערוץ הופ! הוא גר בפח זבל ירוק. הוא בדרך כלל שרוי במצב רוח עצבני, ומהווה כעין תמונת מראה שלילית לשאר הבובות החיות ברחוב סומסום, המאופיינות במזג טוב. למוישה יש ציפור מחמד בשם נחמן (מעין מקביל של סליימי התולעת של אוסקר) אשר הופיעה בעונות של החינוכית בלבד, וכמו כן באחד הפרקים גידל גם חילזון וב"שלום סומסום" גידל גם זבוב בשם "זבי".

אופניק מגיע לראשונה לרחוב סומסום כשמכוניתו הישנה נתקעת בפתח הרחוב. רעש המנוע מעיר את קיפי בן קיפוד אך משאינו לאחר שהוא הולך לקרוא לאחד מדיירי הרחוב לחזות במכונית היא נעלמת והוא חוזר לישון. יום לאחר מכן שאר דיירי הרחוב רואים אף הם את המכונית הם פותחים בשיחה עם אופניק שנבהל מעצם המחשבה שכטיפוס רוגז ונרגן ייאלץ לבלות עם דיירי הרחוב הנחמדים. הם עוזרים לו לנסות לצאת מהרחוב ודוחפים את מכוניתו, אך הוא עושה תאונה ועולה על הדשא ברחוב ומאז מכוניתו תקועה במקום שהיה למקומה הקבוע על סט הצילומים.

אופניק עוצב כמקביל הישראלי של הדמות אוסקר מהגרסה האמריקנית של רחוב סומסום, והוצג בתוכנית כבן דודו של אוסקר.

את הבובה של מוישה אופניק מדבב ז'יל בן דוד ומפעיל פבלו אריאל.

בשנת 1994 הופיע בספיישל פורים בחינוכית לצד שרי צוריאל.

בשנת 1997 התראיין לרגל עליית הסדרה השנייה של רחוב סומסום בתוכנית "ערב חדש".

בשנת 2012 נבחר מוישה אופניק לככב בתשדיר של פיקוד העורף לצידו של העיתונאי ומנחה הטלוויזיה עידו רוזנבלום.

בשנת 2013 הופיע מוישה אופניק בתוכנית הטלוויזיה "מהפך בפח" לצידו של השחקן יוסף סוויד.

בשנת 2017 הופיע מוישה אופניק בתוכנית האירוח "היום בלילה עם גורי אלפי" ובקיץ של אותה שנה כיכב בפרסומת לחברת הכבלים "הוט".

## קישורים חיצוניים
* "מוישה אופניק", באתר Muppet Wiki

קטגוריה:דמויות מרחוב סומסום
קטגוריה:דמויות בדיוניות בתרבות הישראלית
1371

## אירועים
* סיום כהונה של גו-קוגון, קיסר יפן. תחילת כהונה של גו-אניו, קיסר יפן.
* עדויות היסטוריות על שימוש בקלף משחק בספרד.
* רוברט השני, מלך סקוטלנד מוכתר כמלך.
* שני אחים מתמנים כמלכי בולגריה. החלשות משמעותית של הממלכה.
* תבוסה סרבית קשה בקרב מריצה.
* יוחנן החמישי, קיסר האימפריה הביזנטית מכריז על נאמנות לאימפריה העות'מאנית כדי למנוע פלישה לקונסטנטינופול.  

## נולדו
* לאופולד הרביעי, דוכס אוסטריה, (נפטר ב-1411).
* וסילי הראשון, נסיך מוסקבה.

## נפטרו

## לוח שנה

## קישורים חיצוניים
1437

## אירועים

## נולדו

רבי יצחק בן יהודה אַבְּרַבַנְאֵל נפטר בשנת 1508

## נפטרו

## לוח שנה

## קישורים חיצוניים
1468

## אירועים
* לאחר מצור שנמשך שבע שנים, אנשי בית לנקסטר נכנעים ומוסרים את טירת הרלך לכוחותיו של אדוארד הרביעי

## נולדו

## נפטרו
* זרע יעקב, קיסר אתיופיה (נולד ב-1399)

## לוח שנה

## קישורים חיצוניים
1539

## אירועים
* פרנסואה הראשון חותם על צו אשר עשה את הצרפתית לשפת המנהל הרשמית בצרפת במקום הלטינית. צו זה חייב כמרים לרשום לידות, נישואין והלוויות בצרפתית ולהקים משרד רישום בכל אזור בצרפת.

## נולדו

## נפטרו

## לוח שנה

## קישורים חיצוניים
אב (כתב עת)

ממוזער
**אֵב** הוא כתב עת לספרות, שיצא לאור בתל אביב בין השנים 1993–1996 בעריכת אורי פקלמן, גל קובר ודורי מנור. הוא התרכז בעיקר בגילוי ופרסום כותבים צעירים.

כתב-העת נוסד מתוך כוונה להשיב רוח חדשה בחיים הספרותיים בארץ באמצעות פרסום הכותבים החדשים וחידוש ימי החבורות הספרותיות ומרכזיותם של כתבי העת בזירה התרבותית. סביבו התגבשה חבורה ספרותית שכללה סופרים ומשוררים, בהם: שמעון אדף, עינה ארדל, רועי גרינולד, לי שיר, בני מר, אנה הרמן (תחת השם שמרית צור), ואלי בר-יהלום. מי שכונתה "חבורת אֵב" ערכה אירועי שירה רבים ברחבי הארץ, לרבות "שבוע השירה בתל אביב" שנערך בגלריה בוגרשוב בחודש יוני 1995.

בשלוש שנות קיומו התפרסמו רק שלושה גיליונות (הגיליון השלישי מוספר 4), והוא חדל להתקיים כאשר שניים מעורכיו, מנור ופקלמן עזבו את ישראל ללימודים בצרפת. כעשור אחר כך ייסד מנור את כתב העת הו! שבמידה רבה הוא והחבורה הספרותית שהתגבשה סביבו ממשיכים את אב.

## קישורים חיצוניים
*ניסים קלדרון, לימודי המוזיקה שלי אצל צעירי "אב" (או: למה החלטתי לכתוב את "יום שני")

קטגוריה:ישראל: כתבי עת ספרותיים
קטגוריה:שירה עברית
חדר עסקאות

**חדר עסקאות** הוא חדר מסחר בבנקים ובחברות השקעות. תפקיד חדרי המסחר למקסם את רווחי הארגון תוך כדי ביצוע עסקאות בשוקי הכסף השונים בארץ ובעולם. בחדר עסקאות עובדים סוחרים שתפקידם משתנה בהתאם למומחיותם והתמקדותם בשוק מסוים, כגון התמחות במסחר במטבע זר, התמחות בניירות ערך, מסחר במניות, איגרות חוב וכדומה.

השירות ללקוחות בחדרי עסקאות חייב להצטיין ביעילות ומהירות תגובה, שכן לעיתוי הפעולה ישנה משמעות פיננסית רבה.
הסוחרים נדרשים לספק שירות ומענה מהיר ללקוחותיהם ולתקשר בו זמנית עם מספר רב של גורמים.
סוחר עושה שימוש במספר מסכי מחשב בו זמנית, בדרך כלל בין שלושה לשישה, בעזרתם הוא מקבל מידע וחדשות על מגמות השוק השונות. פקודות ביצוע ועסקאות מנוהלות באמצעות מקלדת ייעודית.
לרשות הסוחרים עומדים מקורות מידע רבים ומגוונים שהולידו את הצורך במערכות מיתוג ושיתוף משאבים ייעודיות וזאת ועל ידי שימוש במערכות תוכנה מתקדמות. כמו כן, יש צורך במערכת תקשורת קולית (טלפוניה) שתאפשר לסוחר לקיים מספר רב של שיחות בו זמנית, למסור ולקבל מידע קולי ולספק מענה מיידי ללקוחות.

## מערכת מיתוג ושיתוף משאבים

כדי שהסוחר יוכל לשלוט בכל מקורות המידע ולבצע דרכם את המסחר, מתקינים על כל שולחן מסחר מקלדת ייעודית המהווה ממשק מיתוג שמע וחוזי. בנוסף למיתוג, מאפשרת המקלדת לקבל מידע ויזואלי על גבי מסך קטן שנמצא עליה, ולהקיש על מקשים ייעודיים לזירות המסחר כמו “buy” ,“bid” ועוד.

המערכות מודולריות ומאפשרות התרחבות בתוספת עמדות סוחרים וכמו כן בתוספת מקורות מידע.
מערכת המיתוג מאפשרת למקם את כל השרתים והמחשבים האישיים בחדר נפרד בסמוך לחדר העסקאות ובכך לחסוך רעש וחום הנובעים מהכמות הרבה של ציוד המחשוב.

למיקום הציוד באזור נפרד מחדר העסקאות יתרונות נוספים כמו ריכוז הציוד בארונות כך שתחזוקתו קלה יותר ועבודת הסוחרים מתאפשרת ללא הפרעה. יתרון נוסף למערכות המיתוג הוא אמינותן ושרידותן. המערכות בנויות בצורה כזו שעבור כל הרכיבים הקריטיים לפעולה תקינה של המערכת, יש רכיב חליפי אשר נכנס לפעולה על פי הצורך והסיכוי להשבתת המערכת כתוצאה מתקלה נמוך מאוד.

## מערכות טלפוניה לחדרי עסקאות
שמאל|ממוזער|250px|עמדת טלפוניה ייעודית לסוחר בחדר עסקאות
מערכות הטלפוניה הייעודיות לחדרי עסקאות מאפשרות לסוחרים להיות מקושרים בעת ובעונה אחת למספר רב של מקורות. המערכת מחוברת למרכזיית הטלפונים של הארגון ומצד שני לספקי שירות קווי הטלפון והתמסורת הארציים כמו בזק, סלקום וכדומה. המערכת מחוברת למספר רב של קווים כולל קווי נקודה–לנקודה לזירות מסחר בבורסה.

על שולחנות הסוחרים נמצאות עמדות המכונות צריחים (Turrets) המאפשרות ישיבה חופשית ושימוש במערכת באמצעות שם משתמש וססמה. לכל עמדה יש לפחות שתי שפופרות ומערכת ראש אחת. רוב שטח העמדה הוא מסך מגע המאפשר חיוג מהיר ללקוחות, מענה מהיר ושימוש קל באופציות מתקדמות. לעיתים מוסיפים לעמדה הרחבה המשמשת את הסוחר כאינטרקום המחובר ישירות לזירות המסחר השונות.

כמו שאר המערכות בחדר העסקאות, גם מערכת זו מצטיינת באמינות ובשרידות גבוהה תוך דגש על איכות השמע וההקלטה, שכן כל השיחות מוקלטות על ידי מערכות הקלטה נלוות.

## קישורים חיצוניים

קטגוריה:עסקים
The Sky Moves Sideways

**The Sky Moves Sideways** הוא האלבום השלישי של להקת הרוק המתקדם הבריטית "פורקיופיין טרי". האלבום יצא לאור לראשונה ב-30 בינואר 1995.
## הפקה
האלבום מתאפיין באווירה הייחודית של הלהקה באותן השנים: מעט מילים והרבה מוזיקה, המתפתחת בצורה איטית וסוריאליסטית.
רבים מייחסים לאלבום מבנה דומה ל-Wish You Were Here של פינק פלויד, בכך שלשניהם יש יצירה ארוכה בשני חלקים, הפותחת וסוגרת את האלבום ("The Sky Moves Sideways" באלבום זה ו-"Shine on You Crazy Diamond" באלבומם של פינק פלויד).

בתקופת הקלטת האלבום התגבש הרכבה של הלהקה כאשר ברביירי, אדווין ומייטלנד הצטרפו לסטיבן וילסון. כתוצאה מכך האלבום אינו יצירה עצמאית של סטיבן וילסון, בניגוד לאלבומיה הקודמים של הלהקה, ופרט לשני שירים ("The Moon Touches Your Shoulder" ו-"Dislocated Day") הוקלט בהשתתפות כל החברים.

בשנת 2004 האלבום יצא בהוצאה מחודשת, הכוללת את השיר "Stars Die", וקטעי בונוס נוספים. ההבדל המרכזי בין שני האלבומים הוא הקלטת תיפוף אקוסטי על ידי גאווין הריסון, שהחליף את כריס מייטלנד ב-2002, בשירים אותם הקליט וילסון לבדו בעזרת מכונת תופים.

## רשימת השירים




## משתתפים
* סטיבן וילסון - שירה, גיטרה, חליל
* ריצ'רד ברביירי - סינתיסייזר
* קולין אדווין - גיטרה בס
* כריס מייטלנד - תופים, כלי הקשה
* סוזאן ברביירי - שירה
* תיאו תרביס - חליל
* ריק אדוארדס - כלי הקשה

## קישורים חיצוניים

קטגוריה:אלבומי פורקיופיין טרי
קטגוריה:אלבומים באנגלית
קיפי בן קיפוד

**קיפי בן קיפוד** הוא שמה של בובה מהגרסה הישראלית של תוכנית הטלוויזיה "רחוב סומסום" שהופקה ושודרה בטלוויזיה החינוכית. דמותו נועדה לשמש כמקבילה הישראלית של ציפורת (ביג ברד) מהגרסה האמריקנית של "רחוב סומסום". ישנה דמות מקבילה בשם אספינטה (Espinete) בגרסה של ספרד. את הבובה עיצב האמן אבנר כץ, ששיחק בסדרה את בעל בית הקפה הסמוך לבית של קיפי.

גרסתה הראשונה של "רחוב סומסום" הופקה ושודרה בין השנים 1983–1987, ולאחר מכן שודרה פעמים רבות בשידורים חוזרים במהלך שנות השמונים ושנות התשעים. את הבובה של קיפי בגרסה זו דיבבה והפעילה שרי צוריאל.

בסוף שנות התשעים חזר "רחוב סומסום" בגרסה חדשה בשם "שארע סימסים". בשל התפוררות הבובה המקורית של קיפי בן קיפוד ובשל בעיות זכויות, עוצבה הבובה מחדש. ההפקה האמריקאית אשר הייתה שותפה לקבלת ההחלטות של ההפקה הישראלית, התעקשה לצוות לתפקיד קיפי שחקן זכר, על מנת שיקבל קול גברי יותר. לכן, הוחלפה שרי צוריאל, וגיא פרידמן הוא שדיבב והפעיל את קיפי. קיפי החדש זכה לביקורות קשות מצד העיתונות ומעריצי הסדרה המקוריים ועצומות רבות נחתמו להדחתו ולהשבת קיפי המקורי.

בגרסה החדשה של רחוב סומסום, ששודרה בערוץ הופ! הוחלט לא לשתף כלל את דמותו של קיפי.

## תיאור
קיפי הוא קיפוד ורוד שקוציו כתומים. בגרסה הראשונה, לבש קיפי מכנסי-ברך ירוקים עם כתפות בעלות טלאי מאחור וכפפות אדומות. בנדנה בצבע בורדו הייתה כרוכה סביב צווארו, גרב גרביים בדוגמת פסים צבעונית והוא נעל נעלי בית חומות משובצות, שזכו, עקב כך, לכינוי "נעלי קיפי" או "קיפיות". בגרסה השנייה לבש סרבל ירוק מכופתר בכפתורים אדומים בעל כיסים צהובים מכופתרים באדום שהיו בחזית הבגד. לא לבש כפפות, נעל נעלי סניקרס לבנות עם נקודה ופס כתומים, גרב גרביים כחולים, הבנדנה הופיעה לסירוגין עם חולצת פסים צבעונית ובשונה מן הגרסה המקורית היו לקיפי אוזניים.

## קישורים חיצוניים
*  - בכירי ספורטאי הפועל (ביניהם אסתר רוט-שחמורוב, משה סיני, ישראל אלימלך ולבן מרסר) בצילום היסטורי עם קיפי, סמל משחקי הפועל ה-13.
## הערות שוליים

קטגוריה:דמויות מרחוב סומסום
קטגוריה:בעלי חיים בדיוניים
קטגוריה:דמויות בדיוניות בתרבות הישראלית
קטגוריה:קיפודים בתרבות
אצ'יריאלה

**אצ'יריאלה** (באיטלקית: **Acireale**, בצרפתית: **Acireale**), עיר נמל בסיציליה, איטליה.

אצ'יריאלה היא עיר בנפת קטניה, עיר בת 52,394 תושבים נכון לדצמבר 2005, העיר השנייה בגודלה בסיציליה, ממוקמת בקרבת הר אטנה.

## אתרים בעלי חשיבות
### ספרייה ומוזיאון ציורים "צלנטאה"
ציירים סיציליאניים בספרייה ומוזיאון ציורים "צלנטאה"(Pinacoteca Zelantea) שבאצ'יריאלה
*ציור וואסטה (באיטלקית: Paolo Vasta) שבאצ'יריאלה

### כנסיות
*קתדרלת אצ'יריאלה באיטלקית: *Duomo*
*סן סבסטיאנו באיטלקית: *San Sebastiano*
*סאנטי פייטרו פאולו באיטלקית: *Santi Pietro Paolo*


Image:Ssebastiano.JPG|סן סבסטיאנו 
Image:Aci early900.JPG|סאנטי פייטרו פאולו 


## יהודי אצ'יריאלה
בקטניה התקיימה קהילה יהודית עוד מהתקופה הרומית.

## קישורים חיצוניים
* 
* 

קטגוריה:סיציליה: ערים
קטגוריה:איטליה: ערי נמל
אוליבר הארדי

**אוליבר הארדי** (באנגלית: **Oliver Hardy**; 18 בינואר 1892 – 7 באוגוסט 1957) היה שחקן קולנוע. "השמן" מהצמד המפורסם לורל והארדי ("השמן והרזה"). 

הסרט הראשון בכיכובו של הארדי מ-1914 נקרא *[[Outwitting Dad]]*. הארדי הופיע ביותר מ-250 סרטים (רק חלקם באורך מלא).

נפטר ב-7 באוגוסט 1957. הארדי היה נשוי שלוש פעמים ולא היו לו ילדים.

## ראו גם
* השמן והרזה (סרט)

## קישורים חיצוניים

* ״התמונה של ג׳ואי וצ׳נדלר״ - פרק על לורל והארדי בהסכת ״עושים מינהר״

* 
* Laurel & Hardy Discussion Group
* An Online Mess You've Got Me Into!
* Laurel and Hardy Central
* 

קטגוריה:אמריקאים ילידי ג'ורג'יה
קטגוריה:ערכים שבהם תבנית בריטניקה אינה מתאימה
קטגוריה:אמנים שעל שמם כוכב לכת מינורי
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:שחקני ראינוע
קטגוריה:אמריקאים חברי הבונים החופשיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1892
קטגוריה:אמריקאים שנפטרו ב-1957
יאנסניזם

**יאנסניזם** (**Jansenism**) הוא זרם של המחשבה הקתולית המדגיש את החטא הקדמון, את שחיתותם המוסרית של בני אדם, ואת ההכרח שבחסד אלוהי ובפרדסטינציה (חריצת גורלה של הנפש לגיהנום או לגן עדן, לפי החלטה מראש של האל). תנועה זו, שנוסדה על ידי התאולוג הקתולי קורנליוס יאנסן, היוותה זרם מתבדל בקרב חלק מחסידי הכנסייה הרומית-קתולית מן המאה ה-16 ועד המאה ה-18.

בניגוד לתאולוגים הישועים של תקופתו, יאנסן קרא לשוב לעקרונותיו של אוגוסטינוס (מאבות הכנסייה). ספרו של יאנסן "אוגוסטינוס" שיצא לאור ב-1640, שנתיים אחרי מותו, גרם לכך שרבים הפכו לחסידי היאנסניזם, ובהם המחזאי ז'אן רסין והפילוסוף והמדען בלז פסקל. בצרפת, היאנסניזם היה קשור בשמו של מנזר פור רויאל שאנשיו אמצו לעצמם את תורת יאנסן.

היאנסניזם גרס כי בני אדם נולדו חוטאים, וכי לא יוכלו להפוך לישרים אלא בעזרתו של אלוהים. לפיכך, הודגש הצורך באדיקות דתית וברמה מוסרית גבוהה כדי להתכונן לטקס אכילת לחם הקודש באמצעות תפילה והתוודות. הפרדסטינציה, שהתבססה על תורתו של אוגוסטינוס ושהייתה קרובה לזו של הקלוויניזם, נחשבה לדרך היחידה שבה "הנבחרים" המעטים יזכו לגאולה.

היאנסניזם גונה ככפירה מספר פעמים באמצעות "בולה" (מכתב פומבי של האפיפיור בעל תוקף של צו), ובמיוחד על ידי האפיפיורים אינוקנטיוס העשירי, אלכסנדר השביעי וקלמנס האחד עשר. מפני שספרו של קורנליוס יאנסן "אוגוסטינוס" הכיל הצהרות אמונים לכנסייה הרומית-קתולית, יאנסן עצמו מעולם לא הואשם בכפירה. הגינוי האחרון של היאנסניזם נעשה בידי האפיפיור פיוס העשירי שציווה לקיים יום יום את טקס אכילת לחם הקודש ולשתף בו גם ילדים, בניגוד ליאנסניזם שהורה להימנע מלקיים טקס זה לעיתים כה קרובות.

בצרפת, המלך לואי הארבעה עשר, שבהשפעת הישועים גמר אומר בנפשו לחסל את היאנסניזם, הציב לעצמו כמטרה את מנזר פור רויאל שהוחרב עד היסוד ב-1710, אחרי שהנזירות האחרונות גורשו ממנו בכוח. בשנת 1712 היאנסניזם הוכרז באופן סופי כבלתי חוקי על ידי הכנסייה הרומית-קתולית.

## קישורים חיצוניים

* 
* 

קטגוריה:נצרות קתולית
קטגוריה:העת החדשה המוקדמת
סטן לורל

**ארתור סטנלי ג'פרסון** (באנגלית: **Arthur Stanley Jefferson**; 16 ביוני 1890 - 23 בפברואר 1965) הידוע כ**סטן לורל** (באנגלית: Stan Laurel), היה שחקן ראינוע אנגלי-אמריקאי, מהצמד "השמן והרזה".

## ביוגרפיה
לורל נולד בשנת 1890, בעיר אולוורטון שבלנקשייר, אנגליה, והיגר לארצות הברית ב-1910. ב-1917 השתתף בסרט הראשון שלו - "משוגעים במאי" ("Nuts in May"). ב-1920 התחיל את הקריירה שלו ב-Scottish music hall. בהמשך הפך לורל למחליף של צ'ארלי צ'פלין ב-Fred Karno's comedy company, כאשר זה עזב את התיאטרון. 

ב-1921 הופיע לראשונה בסרט קצר עם אוליבר הארדי. לאחר מכן בשנים 1927 עד 1945 הופיע עמו בסרטים רבים, קצרים ובאורך מלא כחלק מהצמד לורל והארדי. 

ב-23 בפברואר 1965 נפטר לורל מדום לב, בביתו בלוס אנג'לס.

לורל היה נשוי במהלך חייו לארבע נשים. עם הראשונה התחתן פעם אחת, עם השנייה התחתן שלוש פעמים (מתוכם חתונה אחת לא הייתה תקפה מכיוון שעדיין היה נשוי לאשתו הראשונה), עם השלישית התחתן בשלושה טקסים שונים ועם הרביעית פעם אחת, כך שלמעשה התחתן שמונה פעמים. ללורל הייתה ילדה אחת וילד שנפטר בגיל תשעה ימים.

## ראו גם
* השמן והרזה (סרט)

## קישורים חיצוניים

* ״התמונה של ג׳ואי וצ׳נדלר״ - פרק על לורל והארדי בהסכת ״עושים מינהר״

* 
* 

קטגוריה:מהגרים מבריטניה לארצות הברית
קטגוריה:ערכים שבהם תבנית בריטניקה אינה מתאימה
קטגוריה:אמנים שעל שמם כוכב לכת מינורי
קטגוריה:קומיקאים אמריקאים
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה אנגלים
קטגוריה:פעלולנים אנגלים
קטגוריה:קומיקאים בריטים
קטגוריה:זוכי אוסקר: פרסי כבוד
קטגוריה:זוכי פרס גילדת שחקני המסך - מפעל חיים
קטגוריה:שחקני ראינוע
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1890
קטגוריה:אמריקאים שנפטרו ב-1965
1402

## אירועים

*סולטנות מלאקה נוסדת. המלאים ממירים דתם לאסלאם.

## נולדו

## נפטרו

## לוח שנה

## קישורים חיצוניים
פיג'ו 4007

**פיג'ו 4007** (בצרפתית: **Peugeot 4007**) היא רכב פנאי (קרוסאובר) שתוכנן בשיתוף פעולה של חברת הרכב פיג'ו הצרפתית עם חברת מיצובישי מיפן. הרכב הוצג לראשונה ביולי 2007, ובדומה לדגמים מסחרים אחרים של חברת פיג'ו גם לרכב זה יש דגם מקביל של חברת סיטרואן שנקרא C-Crosser .

הרכב מוצע עם מנועי דיזל בנפח של 2.0 ו-2.2 ליטר, או מנוע בנזין בנפח של 2.4 ליטר. יעד המכירות של הרכב הוא 30,000 כלי רכב לשנה.

## קישורים חיצוניים

קטגוריה:רכבי שטח ופנאי גדולים
4007
קטגוריה:דגמי מכוניות שהושקו ב-2007
קטגוריה:מכוניות צרפתיות
1397

## אירועים

* איחוד קאלמאר של המדינות שוודיה, דנמרק ונורווגיה

## נולדו

*פאולו דל פוצו טוסקנלי (נפטר ב-1482)

## נפטרו

*פרנצ'סקו לאנדיני (נולד ב-1325)

## לוח שנה

## קישורים חיצוניים
Please Please Me (שיר)

**Please Please Me** (**אנא ספקי אותי**) הוא שיר רוק של להקת הביטלס מהאלבום Please Please Me. השיר נכתב על ידי פול מקרטני וג'ון לנון. השיר יצא בתור סינגל ב-11 בינואר בבריטניה וב-25 בינואר בארצות הברית בשנת 1963. השיר הופק על ידי ג'ורג' מרטין ואורכו 2:04 דקות. הבי-סייד של השיר בארצות הברית הוא From Me to You בריטניה Ask Me Why.

השיר הגיע למקום הראשון במצעדים של NME ומלודי מייקר ולמקום השני בRecord Retailer (שבהמשך הפך למצעד הסינגלים הבריטי). כמו כן, הוא נבחר על ידי המגזין רולינג סטון למקום ה-186 ברשימת 500 השירים הגדולים בכל הזמנים.

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
רוקט פאוור

**רוקט פאוור** (באנגלית: **Rocket Power**) היא סדרה מצוירת ששודרה בערוץ ניקלודיאון החל מאוגוסט 1999 עד 2004. הסדרה סובבת סביב הרפתקאותיהם של ארבעת החברים: אוטו, רג'י, טוויסטר וסאם, המתגוררים בעיירה הבדיונית אושן שורס. הם אוהבים ענפי ספורט אתגרי כמו סקייטבורד, גלישה, סנובורד ורולר בליידס, ומחפשים כל הזמן חוויות מרגשות תוך כדי ניווט באתגרי ההתבגרות. הסדרה כללה ארבע עונות וכ-71 פרקים.

בכל פרק, הדמויות עוסקות בפעילויות שונות מלאות אקשן, בודקות את כישוריהן ופורצות את הגבולות שלהן. הם מתמודדים עם אתגרים אישיים וצוותיים כאחד, לומדים שיעורים לחיים ומחזקים את קשרי החברות שלהם לאורך הדרך. הסדרה "רוקט פאוור" מדגישה נושאים כמו: עבודת צוות, חוסן וחברות.

בנוסף, לסדרה יצאו גם מספר סרטי וידאו :

# Rocket Power: Race Across New Zealand
# Rocket Power: Island of the Menehune

## דמויות
* **אוטו רוקט**: בן למשפחת רוקט, הוא אוהב להחליק בסקייטבורד ולגלוש בים. הוא אחיה הקטן של רג'י.
* **רג'י רוקט**: אחותו של אוטו המבוגרת ממנו בשנתיים. היא אוהבת לשחק כדורעף.
* **מוריס "טוויסטר" רודריגז**: חברו הטוב ביותר של אוטו. אחיו הקטן של לארס.
* **סמואל דולארד**: ילד המכונה "דיונון" ומפחד מכל דבר.

### תלמידים
* **קריסטין ריד**: התלמידה הפופולרית בתיכון. היא יפה, מקובלת וחברה בנבחרת המעודדות של בית הספר. היא מרושעת, מתנשאת ונקמנית.
* **לולה רוס**: חברתה הטובה של קריסטין. מופנמת וביישנית.
* **דסטין אונייל**: בן זוגה של קריסטין.
* **ג'ייק בארץ**': מאוהב בלולה.
* **מליסה סיבנר קארבס**: מצטיינת בספורט, מאוהבת באובססיביות באוטו.
* **היידי, רומינה ומייגן**: שלוש בנות יהירות ששונאות את רג'י.
* **רנדי רייט**: ידיד של מליסה.
* **הולי טיילר**: אחת הילדות הפופולריות בבית הספר.
* **ג'ינה וצ'יינה**: תאומות זהות ותמיד מסתובבות ביחד.

### צוות מורים
* **מרסדס קייסי**: מורה לאנגלית. מענישה ילדים בריתוק. דמותה התבססה על קוני מרשל מ"ראגרטס כבר גדולים".
* **מר נוריס**: מורה למדעים. חכם, אדיב וידידותי.
* **כריסטינה מונרו**: המורה למחשבים. דוברת חמש שפות: ספרדית, רוסית, גרמנית, צרפתית והולנדית. קוראת רומנים רומנטיים.
* **מנהל קארבגס**: קשיש ישנוני. חוזר על הקריאה: "היי ילדים!".
* **מר סוויני**: מורה מחליף.
* **המאמן וולש**: מאמן הספורט של התיכון. צעקן, תוקפני ועולב בתלמידיו.

## ההשראה לסדרה
ארלין קלסקי וגאבור צ'ופו, היוצרים (חברת ההפקה: קלסקי צ'ופו. באנגלית Klasky Csupo ) של "רוקט פאוור", שאבו את השראה ליצירת התוכנית לאחר שצפו בילדיהם מתעסקים בספורט אתגרי. ארלין קלסקי הייתה בעלת ידע נרחב בגלישה, אחד מענפי האקסטרים הבולטים ביותר, בשל חוויות נעוריה בעיירות החוף של אורנג' קאונטי, קליפורניה.

## קישורים חיצוניים

* Rocket Power, באתר TVMAZE 

## הערות שוליים

קטגוריה:סדרות טלוויזיה אמריקאיות שעלו לשידור בשנת 1999
קטגוריה:סדרות הנפשה אמריקאיות
קטגוריה:ניקלודיאון: תוכניות וסדרות
1398

## אירועים

* המסדר הטבטוני עובר להתגורר בגוטלנד

## נולדו

*יוהאן גוטנברג - ממציא הדפוס

## נפטרו

## לוח שנה

## קישורים חיצוניים
She's a Woman

**She's a Woman** (בעברית: **היא אישה**) הוא שיר בסגנון רוק של להקת הביטלס, שנכתב על ידי פול מקרטני וג'ון לנון. השיר יצא כבי סייד ל-"I Feel Fine" בצפון אמריקה, שם הופיע גם באלבום Beatles '65, שיצא בדצמבר 1964. השיר יצא ב-23 בנובמבר 1964 בבריטניה וב-26 בנובמבר בארצות הברית. השיר הופק על ידי ג'ורג' מרטין ואורכו של השיר הוא 3:03.

השיר הגיע למקום הרביעי בבילבורד הוט 100 ולמקום השמיני בטופ 100 של קאש בוקס. מקורו של השיר בניסיונו של מקרטני לכתוב שיר בסגנון של ליטל ריצ'רד. המילים כוללות התייחסות ראשונה לסמים בשיר של הביטלס, עם השורה "Turn(s) me on" המתייחסת למריחואנה.

הביטלס הקליטו את השיר "She's a Woman" באוקטובר 1964, במהלך ההקלטות לאלבומם Beatles for Sale. מקרטני הלחין אותו במהירות, וכתב את רוב השיר באולפני EMI זמן קצר לפני ההקלטה. עם עיבוד דליל, גיטרת הקצב של ג'ון לנון שפוגעת בביטים, מה שמאפשר מקום לבס להיות במרכז ההקלטה. הבס הבולט של מקרטני היה עד אז החזק ביותר שנשמע בהקלטה של הביטלס, וציפה לשורות הבס הבולטות שלו בשירים מאוחרים יותר. השיר הופיע לאחר מכן באלבומי אוסף כגון המהדורה הבריטית של Rarities*,* Past Masters, Volume Two ו-Mono Masters.

## מקור
פול מקרטני החל להלחין את המילים והלחן לשיר "She's a Woman" ב-8 באוקטובר 1964, באותו יום בו הוקלט, וסיים אותו במהירות. בהופעתו בתוכנית הרדיו Top Gear ב-17 בנובמבר 1964, הוא הסביר שהיה לו רק "בערך בית אחד" מוכן בבוקר של הסשן, וסיים את שאר השיר בבת אחת באולפן. בביוגרפיה המוסמכת שלו, "*Many Years from Now*", הוא כתב שהרעיון הראשוני עלה לו כשהסתובב ברחובות סנט ג'ונס ווד. כשהוא משווה אותו ליצירתו הקודמת "Can't Buy Me Love", הוא מוסיף שהשיר היה ניסיון לכתוב "דבר בלוזי" בסגנון של אחד הזמרים האהובים עליו, ליטל ריצ'רד. בריאיון משנת 1972, לנון מכיר בשיר כשיר של מקרטני, אך מציע כי ייתכן שהוא עזר באמצע.

השיר נכנס לאלבום Beatles '65 שהוקלט על ידי קפיטול בארצות הברית. השיר השתתף בסרט Help!.

## גרסאות כיסוי
לשיר יצאו כמה גרסאות כיסוי שהמפורסמת היא של ג'ף בק באלבומו Blow by Blow. פול מקרטני גם עשה גרסת כיסוי לשיר בשנת 1991. גם להקת הרוק הישראלית הצ'רצ'ילים עשתה גרסת כיסוי לשיר שיצאה כסינגל.

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירים על סמים
קטגוריה:שירי בלוז
קטגוריה:סינגלים בהוצאת קפיטול רקורדס
1396

## אירועים

* באיזיד הראשון מביס את זיגמונד, קיסר האימפריה הרומית הקדושה וז'אן הראשון דוכס בורגונדיה מביס את הטירה של ניקופליאוס

## נולדו

## נפטרו

## לוח שנה

## קישורים חיצוניים
פיקדון ריבית יומי

**פיקדון ריבית יומי** (בראשי תיבות: **פר"י**) או **פיקדון חוזר קרדיטורי** (**פח"ק**), הוא פיקדון כספי המאפשר משיכה, מלאה או חלקית, בכל יום עסקים.  

שם הפיקדון שונה בבנקים השונים. פר"י בבנקים העושים שימוש במערכת המחשוב של בנק הפועלים. פח"ק באלו העושים שימוש במערכת המחשוב של בנק דיסקונט, הבנק הבינלאומי, בנק מזרחי-טפחות, בנק ירושלים ובנק ישראל, ו"פדיום" (פדיון יומי) באלו העושים שימוש במערכת המחשוב של בנק לאומי. מכונה גם "תעודת פיקדון סחירה" ("תפ"ס").

סכום השקעה מינימלי המקובל בישראל הוא 1,000 ש"ח. בזמן המשיכה, לא יכול המפקיד להותיר בפיקדון סכום נמוך מזה. לכן יידרש למשוך פחות, או לבצע משיכה של כלל הסכום המופקד.  

הפיקדון (לרבות הריבית) יפרע אך ורק לאותו חשבון בנק בו מתנהלת קרן הפיקדון.

## הריבית על הפיקדון
הריבית על הפיקדון נקובה בשיעורה השנתי, ומחושבת בשיטת ריבית דריבית יומית. שיעור הריבית עולה בהתאם לגובה הפיקדון, על פי התעריפון שבתוקף ליום שינוי היתרה. הריבית הנקובה לפיקדון היא בתוקף עד לשינוי, ויכולה להשתנות בכל יום לפי שיקולי הבנק. הריבית המשתנה נקבעת כמרווח קבוע משיעור ריבית החובה הבסיסית "פריים" שגובה הבנק. המרווח נקבע במועד ההפקדה ואינו משתנה עד ליום פרעון או חידוש הפיקדון. המרווח נקבע בכל תחנה בהתאם לטבלת הריבית של הבנק. לעיתים מאושרת ריבית חריגה, בהתאם לנוהלי הבנק, לרוב תחת התמקחות מצד הלקוח. ניתן לראות את הפיקדון היומי כנושא ריבית קבועה - כמו כל פיקדון אחר בריבית קבועה, גם כאן שיעור הריבית קבוע ומובטח עד תחנת היציאה, שהיא יום העסקים הבא. הריבית נצברת ליתרת הקרן ומחושבת מחדש כחלק מהקרן ביום העסקים הבא. בעת משיכת הפיקדון או חלקו, מנוכה מהריבית מס הכנסה של 15%.

## שירות פיקדון אוטומטי
פיקדון יומי אוטומטי זהו שירות המאפשר ביצוע קניה ומכירה של הפיקדון באופן אוטומטי על פי היתרה הקיימת בחשבון השוטף בסוף יום העסקים במהלך עיבוד הנתונים הלילי המבוצע במערכות המחשוב של הבנק. סכומי הקנייה והמכירה לוקחים בחשבון תיקונים עם ערך יום אחורה. פעולות הקנייה והמכירה מתבצעות על פי סכומי החובה והזכות בחשבון השוטף ואינם מתחשבים בקיום או אי קיום מסגרת אשראי.

## מאפייני עסקה בפיקדונות
מערך התפעול של הפיקדונות מתבסס על פעולות ברמת העסקה. עסקה היא פיקדון על מכלול מאפייניו אותם הגדיר הלקוח בעת ביצוע ההפקדה. חלק ממאפייני העסקה אינם ניתנים לשינוי יזום עד לפרעון או חידוש הפיקדון והם:
*סוג הריבית.
*תקופת הפיקדון.
*אופן חישוב הריבית.
*תוספת או הפחתה לשער בסיס.
מאפיינים אחרים ניתנים לשינוי בהתאם לסוג הפיקדון:
*שיעור הריבית.
*אופן זיכוי הריבית.
*חידוש או אי חידוש.
*הזרמת פטור מלא מניכוי מס הכנסה.
*תנאי עיקול.
*שינוי, הפסקה או חידוש של הוראת קבע.

## אופן [[זיכוי (הנהלת חשבונות)|זיכוי]] הריבית
ישנן כמה אפשרויות לאופן בו הריבית תזוכה:
*ריבית וקרן נפרעות לחשבון השוטף של הלקוח.
*ריבית שתפרע לחשבון עובר ושב בתום תקופת הפיקדון.
*בעת זיכוי הריבית מנוכה מס הכנסה במקור בהתאם לחוק מחשבון השוטף של הלקוח.

## חידוש הפיקדון היומי
במקרה שלקוח הפסיק את הפיקדון ומעוניין לחדשו במעמד ההפקדה ניתן לתת הוראה לחידוש הפיקדון באופן אוטומטי על ידי המחשב. הוראת החידוש תתבצע לפי אותם תנאים שנקבעו לפיקדון בתקופת ההפקדה הראשונה. למעט הריבית אשר תהיה בכל תקופה, בהתאם להסכם ספציפי או מפורט בטבלת שיעורי הריבית ביום החידוש.

## ראו גם
* פיקדון קצר מועד

קטגוריה:בנקאות
קטגוריה:ריבית
אנה מופו

**אנה מופו** (באנגלית: **Anna Moffo**; 27 ביוני 1932 – 9 במרץ 2006) הייתה זמרת אופרה אמריקאית, סופרן שעיקר פעילותה היה בשנות ה-60 של המאה ה-20. מופו זכתה להערכה רבה בשל ניקיון קולה ויופייה הרב.

## ביוגרפיה
אנה מופו נולדה בוויין, פנסילבניה. אחרי סיום לימודיה קיבלה מלגת לימודים למכון קרטיס למוזיקה בפילדלפיה. היא ויתרה על כוונתה הקודמת להיות לנזירה, ויצאה ללמוד מוזיקה בקרטיס.

בשנת 1955 זכתה במבחן קבלה לאמנים צעירים ובמלגה של קרן פולברייט ללימודים בקונסרבטוריון די סנטה צ'צ'יליה ברומא. באותה שנה הופיעה לראשונה על הבימה בתפקיד נורינה ב"דון פסקואלה" של דוניצטי בספולטו.

בשנה הבאה הופיעה בהפקת טלוויזיה של "מאדאם באטרפליי" של ג'אקומו פוצ'יני, בבימויו של מריו לאנפרנקי, מפיק לחברת RCA ויקטור ול-RAI, לו נישאה ב-8 בדצמבר 1957. בשנה זו גם הופיעה לראשונה בלה סקאלה, בפסטיבל זלצבורג ובאופרה של וינה ב"פלסטף" של ורדי (בניצוח הרברט פון קאראיין. המשיכה להופיע בווינה עד ראשית שנות ה-70, בתפקידי גילדה ב"ריגולטו" של ורדי, מאנון ב"מאנון" של מאסנה, מרגריט ב"פאוסט" של גונו, מיכאלה ב"כרמן" של ביזה, מימי ב"לה בוהם" של פוצ'יני וויולטה ב"לה טרוויאטה" של ורדי. פרשנותה לתפקיד אמינה ב"סונאמבולה" של בליני נחשבת עד היום לאחת הטובות ביותר.

הופעתה הראשונה באמריקה הייתה גם היא בתפקיד מימי בלה בוהם, באופרה הלירית של שיקגו בשנת 1957 ואילו במטרופוליטן אופרה בניו יורק הופיעה לראשונה ב-1959 בתפקיד ויולטה ב"לה טרוויאטה". בעונת 1960-61 חזרה למטרופוליטן לשיר את גילדה ב"ריגולטו", אדינה ב"שיקוי האהבה" של דוניצטי וליו ב"טורנדוט", עם בירגיט נילסן ופרנקו קורלי.

מופו התגרשה מלאנפרנקי בשנת 1972 ונישאה ליושב ראש הקודם של RCA, רוברט סארנוף, ב-14 בנובמבר 1974 (היא התאלמנה ב-22 בפברואר 1997). בסוף שנות ה-70 הופיעה מופו בתפקידי ורדי כבדים, כמו ליאונורה ב"איל טרובאטורה" ולינה ב"סטיפיו". 

מופו הייתה פופולרית בעיקר באיטליה, שם הנחתה את "תוכנית האירוח של אנה מופו" בשנים 1960 עד 1973 ונבחרה לאחת מעשר הנשים היפות ביותר באיטליה. היא עודנה מעין דמות פולחן בקרב חובבי אופרה רבים בארצות הברית, וראיה לכך ה"אודה לאנה מופו", פואמה באורך ספר, שכתב ויין קוסטנבאום.

אנה מופו מתה בניו יורק ב-9 במרץ 2006 מאירוע מוחי, לאחר מאבק של עשר שנים בסרטן השד. השאירה אחריה שלוש בנות חורגות ואח. גילה המדויק במותה איננו ודאי; מקורות שונים מדווחים עליו כ-73 או 75.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי פנסילבניה
קטגוריה:זמרות סופרן אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות אופרה אמריקאיות
קטגוריה:בוגרות מכון קרטיס למוזיקה
קטגוריה:בוגרי מכון קרטיס למוזיקה
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
קטגוריה:אמריקאיות שנפטרו מסרטן השד
קטגוריה:זמרות אופרה
קטגוריה:זמרות סופרן
הפארק הלאומי אאורקי/הר קוק

250px|ממוזער|הר קוק, תמונה מכיוון ה-Hooker Valley
**פארק לאומי אאורקי/הר קוק** (באנגלית: **Aoraki/Mount Cook National Park**) הוא פארק לאומי במרכז האי הדרומי של ניו זילנד הכולל את הר קוק (במאורית: אאורקי) וסביבתו. האזור הוכרז כשמורת טבע בשנת 1887 והפך לפארק לאומי ב-1953. מאז שנת 1990 מוכרז הפארק כאתר המורשת העולמית טה ואהיפוונמו יחד עם שלושה פארקים לאומיים נוספים.

בתחומי הפארק נמצאת הפסגה הגבוהה ביותר בניו זילנד (הר קוק - 3,753 מטר מעל פני הים) וכן 19 מתוך 20 הפסגות בניו זילנד שגובהן מעל 3,000 מטר. שטחו של הפארק הוא 707 ק"מ רבוע וכ-40% ממנו מכוסה בקרחונים. מוקדי המשיכה העיקריים בפארק הם מסלולי הטיול, מסלולים אתגריים למטפסי הרים, מדרונות הסקי והקרחונים הרבים המצויים בו.

שמו של הפארק הוא שילוב של שמו המאורי של ההר - אאורקי, במאורית - "מנקב העננים" והשם שנתנו להר המתיישבים הארופאים - הר קוק, על שמו של מגלה הארצות ג'יימס קוק שהיה בין הארופאים הראשונים שהגיעו לניו זילנד.

## קישורים חיצוניים

* 

## הערות שוליים

אאורקי/הר קוק
קטגוריה:ניו זילנד: אתרי מורשת עולמית
קטגוריה:קנטרברי (ניו זילנד)